Diari Oficial de la Generalitat Valenciana


Sumari del DOGV 9121, del 06-07-2021 (2021/6880)

Informació pública de l'ordre d'edificació que afecta parcel·les de l'illa 19 de l'àrea de repartiment SU-9 Platja de la Pobla de Farnals, que donen als carrers Costanera, Cantarranas, la Safor i Lepant.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9121

Data del DOGV
:   06-07-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/6880


Data del document
:   11-06-2021

Organisme emissor
:   Ajuntament de la Pobla de Farnals

Tipus de document
:   Anunci

Descriptors 

:   * Pobla de Farnals, la
    * administració local
    * pla d'urbanisme

Informació pública de l'ordre d'edificació que afecta parcel·les de l'illa 19 de l'àrea de repartiment SU-9 Platja de la Pobla de Farnals, que donen als carrers Costanera, Cantarranas, la Safor i Lepant. [2021/6880]  
En Junta de Govern Local celebrada en data 9 de juny de 2021 s'ha adoptat el següent acord:  
  
«Vist que mitjançant resolucions del regidor delegat d'Urbanisme de dates 30 de novembre de 2006 i 28 de gener de 2006 es van concedir llicències d'obres per a l'execució de dos blocs de cases, dúplexs i apartaments i semisoterranis i ampliació del semisoterrani sobre les parcel·les 19.1, 19.3 i 19.4 de l'àrea de repartiment SU-9 PGOU.  
Vist que mitjançant Resolució de l'Alcaldia número 4 de data 3 de gener de 2013, es va resoldre:  
«Primer. Desestimar les al·legacions efectuades per la mercantil PRODAEMI, SL, i la seua sol·licitud de pròrroga de la llicència i consegüentment, declarar formalment la caducitat de la llicència concedida per Resolució de la Regidoria Delegada d'Urbanisme número 717 de data 30 de novembre de 2006, a la mercantil PRODAEMI, SL, per a la construcció de dos blocs de 148 habitatges, dúplexs i apartaments i semisoterrani d'aparcament en les parcel·les 19-1, 19-3 i 19-4 de l'illa 19 de l'àrea de repartiment SU 9 Platja, amb els efectes legalment establits i amb l'advertiment exprés que per a poder acabar l'obra haurà de sol·licitar i obtindre una nova llicència urbanística i que si no obtinguera nova llicència en el termini d'un any des de la notificació de la present, i igualment sol·licitada nova llicència aquesta haguera de ser denegada, s'acordarà la subjecció de l'obra al règim d'edificació forçosa.»  
  
Vist que mitjançant resolucions núm. 758, 879, 989/2013 i 32, totes de 2014, i en salvaguarda de la seguretat de les persones es van dictar ordres d'execució i imposar multes coercitives i fins i tot acudir a l'execució subsidiària per a l'adopció de les mesures mínimes de seguretat per a les persones (Resolució número 255/2014).  
Vist que persisteixen les queixes dels veïns dels edificis pròxims amb motiu de la falta de seguretat i salubritat del complex objecte del present.  
Vist que no consta cap actuació dels propietaris per a la finalització de les obres de construcció del complex residencial constituït pels dos edificis i places d'aparcament situats entre els carrers Costanera, Cantarranas, la Safor i Lepant, parcel·les 19-1, 19-3 i 19-4 de l'illa 19 de l'àrea de repartiment SU 9 Platja de la Pobla de Farnals.  
  
Vist que en acord plenari de data 18 d'abril de 2013 es va crear el Registre Municipal de Solars i Edificis a Rehabilitar i es va aprovar l'Ordenança Reguladora del Registre Municipal de Solars i Edificis a Rehabilitar i que la'aprovació definitiva va ser publicada en el BOP de València número 155 de data 2 de juliol de 2013.  
Considerant que l'article 178.2 LOTUP estableix que «els solars o parcel·les hauran de ser edificats, en els terminis i condicions establides en el planejament, alçant i sufragant les càrregues d'urbanització que els graven i compensant, en el seu cas, l'excedent d'aprofitament».  
  
Considerant el que es disposa en l'article 179 LOTUP en relació amb el deure urbanístic d'edificar.  
Considerant la conseqüència de l'incompliment d'aquest deure, de conformitat amb el que es disposa en l'article 225.4 LOTUP, és la subjecció al règim d'edificació forçosa.  
Vist l'informe amb proposta de resolució emés per l'advocat col·legiat de l'ICAV 11544 5/21 en data un d'abril de dos mil vint-i-un.  
  
Considerant que l'òrgan competent per a dictar les ordres d'edificació és l'alcalde, de conformitat amb el que s'estableix en l'article 21.1.q LBRL, si bé la competència ha sigut delegada en la Junta de Govern Local, en virtut de les delegacions efectuades per l'alcalde d'aquest ajuntament, mitjançant Decret 432/2020 de data 24 d'abril de 2020, per la qual l'alcalde president de l'Ajuntament delega entre altres a la Junta de Govern Local la competència per a «L'atorgament de les llicències, llevat que les lleis sectorials l'atribuïsquen expressament al Ple o a la Junta de Govern Local, amb excepció de les obres, activitats i ocupacions que es tramiten mitjançant comunicació i/o declaració responsable i autoritzacions d'ocupació de la via pública».  
  
Resultant que a la vista de l'anterior i encara que no es tracta de l'atorgament de llicència pròpiament dit, però si d'un tràmit relacionat amb l'obligació de tramitació d'una llicència urbanística, ha d'entendre's que l'òrgan competent és la Junta de Govern Local.  
Considerant que l'adopció d'aquest acord és competència d'aquesta Junta de Govern Local, en virtut de les delegacions efectuades per l'alcalde d'aquest ajuntament, mitjançant el Decret 432/2020, de data 24 d'abril de 2020, la Junta de Govern Local, acorda:  
  
Primer  
Dictar ordre d'edificació als propietaris de les parcel·les 19-1, 19-3 i 19-4 de l'illa 19 de l'àrea de repartiment SU 9 Platja de la Pobla de Farnals que donen als carrers Costanera, Cantarranas, la Safor i Lepant, per haver superat el termini d'un any establit en l'article 225.4 de la LOTUP sense haver-hi sol·licite nova llicència per a la finalització de la construcció dels edificis de referència, atorgant-los un termini de dos mesos a l'efecte que:  
1. S'oposen, al·legant que no existeix incompliment, que el mateix no és imputable a la propietat, sinó a decisió administrativa o qualsevol altre motiu que al seu dret convinga.  
2. Es comprometen a sol·licitar llicència en un termini màxim addicional i improrrogable d'altres dos mesos i efectivament a edificar atorgant fiança del 5 % del cost de les obres mitjançant la presentació del preceptiu projecte bàsic d'edificació.  
3. Manifesten la voluntat d'adherir-se, si és el cas, al règim concertat amb el promotor que siga seleccionat en pública concurrència en el règim de substitució forçosa regulat en aquesta llei. En aqueix cas podran rebre, mitjançant reparcel·lació horitzontal forçosa, parts o departaments construïts de l'edifici en funció dels costos de construcció o rehabilitació que sufraguen o del valor de la finca aportada que són titulars, en justa proporció dels beneficis i càrregues que l'actuació concertada comporta.  
  
Segon  
Advertir als propietaris i als titulars de drets reals que, si no sol·liciten llicència en els termes establits en el punt 2 anterior i efectivament construeixen o s'adhereixen a l'execució concertada, o si els informes tècnics i jurídics municipals impediren la concessió de la llicència, decauria automàticament la facultat addicional atorgada per a la seua sol·licitud i el procediment de declaració d'incompliment continuarà amb les conseqüències previstes en l'article 184.5.b de la LOTUP que amb caràcter general són les següents:  
1r. La inscripció en el Registre Municipal de Solars i Edificis a rehabilitar.  
2n. Es triarà el règim d'edificació forçosa mitjançant substitució forçosa, venda forçosa o expropiació forçosa, segons convinga als interessos públics, comunicant-lo al registre de la propietat per a la seua inscripció.  
3r. Minoració de l'aprofitament fins al 50 % de conformitat amb el que s'estableix en l'apartat 4 de l'article 103 d'aquesta llei.  
  
Tercer  
Sotmetre la present ordre a informació pública pel termini d'un mes mitjançant anunci en el DOGV i en un periòdic de la província d'àmplia difusió.  
  
Quart  
Inscriure la present ordre d'edificació en el Registre Municipal de Solars i Edificis a Rehabilitar, amb efectes merament declaratius i de publicitat.  
  
Cinqué  
Comunicar la present ordre d'edificació al Registre de la Propietat per a fer-la constar per nota al marge de les finques que conformen els edificis en construcció de les parcel·les 19-1, 19-3 i 19-4 de l'illa 19 de l'àrea de repartiment SU 9 Platja de la Pobla de Farnals que donen als carrers Costanera, Cantarranas, la Safor i Lepant.  
  
Sisé  
Repercutir als propietaris incomplidors totes les despeses derivades de la tramitació del present procediment, podent-se fer efectiu l'import d'aquests, de ser necessari, pel procediment de constrenyiment, tal com determina els apartats 2, 3 i 4 de l'article 102 de la Llei 39/2015, d'1 d'octubre, del procediment administratiu comú de les administracions públiques.»  
  
Cosa que se sotmet a informació pública pel termini d'un mes de conformitat amb el que es disposa en l'article 184 LOTUP.  
  
La Pobla de Farnals, 11 de juny de 2021.- L'alcalde president: Enric Palanca Torres.